Euroopa Kohtu (üheksas koda) 12. jaanuari 2024. aasta määrus –[Naniowski]i
(i)‑488/23)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Ebaõiglased tingimused tarbijalepingutes – Direktiiv 93/13/EMÜ – Artikli 6 lõige 1 ja artikli 7 lõige 1 – Välisvaluutaga indekseeritud hüpoteeklaenuleping – Lepingu tervikuna tühistamise tagajärjed – Väljamakstud laenukapitalile vastava soorituse kohtulik kohandamine
Tarbijakaitse – Ebaõiglased tingimused tarbijalepingutes – Direktiiv 93/13 – Lepingutingimuse ebaõigluse tuvastamine – Ulatus – Hüpoteeklaenuleping – Leping, mis ei saa kehtima jääda pärast ebaõiglaste tingimuste kõrvalejätmist – Lepingu tühistamine – Riigisisene kohtupraktika, mille kohaselt on krediidiasutusel õigus nõuda tarbijalt hüvitist, mille summa on suurem kui lepingu täitmiseks välja makstud laenukapital koos seadusjärgse määraga viivisega – Lubamatus
(Nõukogu direktiiv 93/13, artikli 6 lõige 1 ja artikli 7 lõige 1)
(vt punktid 23–25 ja resolutsioon)
Resolutsioon
Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes artikli 6 lõiget 1 ja artikli 7 lõiget 1
tuleb tõlgendada nii, et
olukorras, kus hüpoteeklaenuleping, mille krediidiasutus on sõlminud tarbijaga, tühistatakse tervikuna põhjusel, et pärast ebaõiglaste tingimuste väljajätmist ei saa see enam kehtida, on nende sätetega vastuolus riigisisesele õigusele kohtu antud tõlgendus, mille kohaselt on krediidiasutusel õigus nõuda sellelt tarbijalt lisaks lepingu täitmiseks väljamakstud laenusumma tagasimaksmisele ja lepingu lõpetamisest teatamisest alates arvestatud seadusjärgsele viivitusintressile ka hüvitist laenukapitalile vastavas summas, mida tarbijale laenusumma väljamaksmise järel asjassepuutuva vääringu ostujõu olulise muutuse tõttu on kohtulikult kohandatud.
i      Käesoleval kohtuasjal on väljamõeldud nimi. See ei vasta ühegi menetlusosalise tegelikule nimele.